CELEX: 62019TN0543
Language: sl
Date: 2019-07-30 00:00:00
Title: Zadeva T-543/19: Tožba, vložena 30. julija 2019 – Romunija/Komisija

7.10.2019   
            
            
               SL
            
            
               Uradni list Evropske unije
            
            
               C 337/12
            
         
      Tožba, vložena 30. julija 2019 – Romunija/Komisija
      (Zadeva T-543/19)
      (2019/C 337/13)
      Jezik postopka: romunščina
      
         Stranki
      
      
         Tožeča stranka: Romunija (zastopniki: C. Canțăr, M. Chicu, A. Rotăreanu in E. Gane, agenti)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep C(2019)4027 final z dne 23. maja 2019 razglasi za delno ničen, in sicer:
                  
                              a.
                           
                           
                              v delu, ki se nanaša na zneske, vnesene v stolpca 2 in 3, vrstica 1, tabele glede salda v besedilu Sklepa C(2019)4027 final, ker mora Komisija take zneske ponovno izračunati ob upoštevanju stopnje sofinanciranja s strani skladov 85 % za prioritetni osi 1 in 2 Programul Operațional 2014RO16M1OP001 Infrastructură Mare [Operativni program „Velika infrastruktura“ (POIM)];
                           
                        
                              b.
                           
                           
                              v delu, ki se nanaša na izračun zneskov v evrih, ki jih morata sklada plačati za prioritetni osi 1 in 2 POIM, v prilogi k Sklepu C(2019)4027 final, in sicer:
                              
                                          —
                                       
                                       
                                          oddelek glede Kohezijskega sklada (KS), točka 1 – Finančni načrt – Tabela 18a – vrstica AP1 – stolpec C – Stopnja sofinanciranja – 75 %, ki naj se nadomesti s 85 % v smislu Sklepa C(2018)8890 final, ker mora Komisija ob upoštevanju stopnje sofinanciranja 85 % ponovno izračunati zneske, vnesene v:
                                          
                                                      —
                                                   
                                                   
                                                      Točko 3 – Priloga 1 – vrstica AP1, stolpec F – Znesek, ki ga morata plačati sklada; in stolpec F7 – Znesek, ki ga morata plačati sklada, plus že plačani znesek, omejen na prispevek sklada;
                                                   
                                                
                                                      —
                                                   
                                                   
                                                      Točko 4 – Izračun letnega salda – vrstica AP1, stolpec CA in stolpec R – Revidiran znesek, ki ga morata plačati sklada;
                                                   
                                                
                                                      —
                                                   
                                                   
                                                      Točko 5 – Letni saldo – stolpec T – Revidiran znesek, ki ga morata plačati sklada;
                                                   
                                                
                                                      —
                                                   
                                                   
                                                      Točko 5 – Letni saldo – stolpec V – vrstica „Za izterjati“;
                                                   
                                                
                                    
                                          —
                                       
                                       
                                          oddelek glede Evropskega sklada za regionalni razvoj (ESRR), točka 1 – Finančni načrt – Tabela 18a – vrstica AP2 – stolpec C – Stopnja sofinanciranja – 75 %, ki naj se nadomesti s 85 % v smislu Sklepa C(2018)8890 final, ker mora Komisija ob upoštevanju stopnje sofinanciranja 85 % ponovno izračunati zneske, vnesene v:
                                          
                                                      —
                                                   
                                                   
                                                      Točko 3 – Priloga 1 – vrstica AP2, stolpec F – Znesek, ki ga morata plačati sklada; in stolpec F7 – Znesek, ki ga morata plačati sklada, plus že plačani znesek, omejen na prispevek sklada;
                                                   
                                                
                                                      —
                                                   
                                                   
                                                      Točko 4 – Izračun letnega salda – vrstica AP2, stolpec CA in stolpec R – Znesek, ki ga morata plačati sklada;
                                                   
                                                
                                                      —
                                                   
                                                   
                                                      Točko 5 – Letni saldo – stolpec T – Revidiran znesek, ki ga morata plačati sklada;
                                                   
                                                
                                                      —
                                                   
                                                   
                                                      Točko 5 – Letni saldo – stolpec V – vrstica „Za izterjati“;
                                                   
                                                
                                    
                        
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: napačna uporaba pooblastila Komisije, da izračuna znesek, ki ga morata plačati sklada, in kršitev načela varstva legitimnih pričakovanj
                  
                              —
                           
                           
                              Romunija trdi, da so službe Komisije za prioritetni osi 1 in 2 v zvezi s prometnim sektorjem napačno uporabile stopnjo sofinanciranja 75 %, ker je v času sprejetja računov za računovodsko leto 2017-2018 pravno učinkoval Sklep C(2018)8890 final, s katerim je bila sprejeta sprememba POIM v smislu povečanja stopnje sofinanciranja za projekte v zvezi s prometnim sektorjem s 75 % na 85 % (za prioritetni osi 1 in 2 POIM).
                           
                        
                              —
                           
                           
                              Dalje, glede na jasne določbe Sklepa C(2018)8890 final in na neobstoj določb v Uredbi 1303/2013, ki bi omejevale uporabo stopnje sofinanciranja, ki je bila za računovodska leta, v zvezi s katerimi so postopki še v teku, sprejeta s sklepom, Romunija zatrjuje, da izpodbijani sklep zaradi neuporabe stopnje sofinanciranja 85 %, sprejete s Sklepom C(2018)8890 final, krši načelo varstva legitimnih pričakovanj.
                           
                        
            
                  2.
               
               
                  Drugi tožbeni razlog: kršitev obveznost obrazložitve iz člena 296, drugi odstavek, PDEU in načela dobrega upravljanja
                  
                              —
                           
                           
                              Romunija trdi, da je bila kršena obveznost obrazložitve iz člena 296, drugi odstavek, PDEU, ker v izpodbijanem sklepu ni navedena pravna podlaga za razloge, iz katerih je Komisija za računovodsko leto 2017-2018 izključila uporabo povečanega odstotka stopnje sofinanciranja 85 %, kot je bila določena s Sklepom C(2018)8890 final.
                           
                        
                              —
                           
                           
                              Dalje, Romunija šteje, da izmikajoče stališče Evropske komisije v postopku odločanja, v katerem je bil sprejet Sklep C(2019)4027 final, skupaj s poznim odgovorom služb Komisije na vprašanja romunskih organov pomeni kršitev načela dobrega upravljanja.